Tiek hialurono rūgštis, tiek botulinas – inovatyvios, tačiau saugios priemonės, padedančios sumažinti nepageidaujamas raukšleles ir leidžiančios mėgautis gražia oda. Tačiau jų painioti nevertėtų. Botulino toksinas blokuoja nervinio impulso patekimą iš smegenų į raumenį, todėl raumuo lieka atsipalaidavęs, toje vietoje odoje sumažėja ar išnyksta raukšlės. Taip pat botulino toksinas naudojamas padidėjusiam prakaitavimui gydyti. Hialurono rūgšties preparatai užpildo odos raukšles, įdubimus iš vidaus savo tūriu, suteikia liftingo efektą, tad hialurono procedūros taikomos veido raukšlėms, formai koreguoti, odos ligoms gydyti (pvz., įdubusių aknės randelių korekcijai). Kada rinktis hialuroną, o kada botuliną – priklauso nuo norimų rezultatų, koreguojamos kūno vietos. Į šį klausimą geriausiai atsakys specialistai.